
	1. ՀՀ միջուկային անվտանգության կարգավորման կոմիտե
	17.06.2025 թ.

	
	N 01/610/885-2025

	Դիտողություններ և առաջարկություններ չունի։
	Ընդունվել է:

	1. ՀՀ առողջապահության նախարարություն
	18.06.2025 թ.

	
	N ԱԱ//20115-2025

	Դիտողություններ և առաջարկություններ չունի։
	Ընդունվել է:

	1. ՀՀ վիճակագրական կոմիտե
	19.06.2025 թ.

	
	N ՎԿ/1-02/2563-2025

	   Համաձայն պաշտոնական վիճակագրության մասին օրենքի (այսուհետ՝ Օրենք) 7-րդ հոդվածի 2-րդ մասով սահմանված դրույթների՝ Վիճակագրական կոմիտեն (Արմստատ) որոշակի քաղաքական ուղղվածությամբ պետական ինստիտուտներից արմատապես տարբերվող պետական մարմին է: Քաղաքական, վարչական, գերատեսչական շահերի միջև առկա բախումներում պաշտոնական վիճակագրությունը չներքաշելու երաշխիքները սահմանված են պաշտոնական վիճակագրության հիմնարար սկզբունքներով: Իսկ Օրենքի 14-րդ հոդվածի 1-ին մասի համաձայն՝ ՀՀ տարածքում պաշտոնական վիճակագրության իրագործման հիմքը վիճակագրական ծրագրերն են (հնգամյա ու տարեկան, այսուհետ՝ Ծրագրեր): Ընդ որում, Օրենքով Արմստատին վերապահված չէ գործունեության կոնկրետ տեսակով զբաղվելու կամ գործունեություն իրականացնելու իրավունքը հաստատող վարչական և այլ ակտերի ընդունման որևէ լիազորություն, որոնց վերաբերյալ էլ Նախագծով նախատեսվում են թեմատիկ տարածական տվյալների շերտ(եր)ի ստեղծման, վարման, ազգային գեոպորտալում ինտեգրման, թարմացման և այլնի հետ կապված կարգավորումները:
   Վերոգրյալով պայմանավորված, ինչպես նաև հաշվի առնելով այն հանգամանքը, որ խնդրո առարկա Նախագծով նախատեսվող դրույթները վերաբերում են որոշակի քաղաքական ուղղվածությամբ պետական և տեղական ինքնակառավարման մարմինների իրավասությունների ներքո գտնվող այնպիսի գործողությունների, ինչպիսիք են, օրինակ, իրավունքների գրանցումն ու հաշվառումը,  գործունեության արտոնումները, թույլատրումը և այլն, Արմստատը Նախագծի վերաբերյալ, վիճակագրական գործառույթների տեսանկյունից, առաջարկություն/դիտողություն չի կարող ներկայացնել:
	Ընդունվել է:

	1. ՀՀ քաղաքաշինության կոմիտե
	19.06.2025 թ.

	
	N 01/18.1/9863-2025

	Դիտողություններ և առաջարկություններ չունի։
	Ընդունվել է:

	1. ՀՀ պետական պահպանության ծառայություն
	19.06.2025 թ.

	
	N 19/1109

	Դիտողություններ և առաջարկություններ չունի։
	Ընդունվել է:

	1. ՀՀ կրթության, գիտության, մշակույթի և սպորտի նախարարություն
	19.06.2025 թ.

	
	N 01/20.3/18913-2025

	Դիտողություններ և առաջարկություններ չունի։
	Ընդունվել է:

	1. ՀՀ պետական վերահսկողական ծառայություն
	20.06.2025 թ.

	
	N Ե/1423-25

	Դիտողություններ և առաջարկություններ չունի։
	Ընդունվել է:

	1. ՀՀ պաշտպանության նախարարություն
	23.06.2025 թ.

	
	N ՊՆ/510/7271-2025

	   2025 թվականի հունիսի 13-ի Ձեր N ՍԹ/11554-2025 գրության առնչությամբ հայտնում եմ, որ ««Հայաստանի հանրապետության կառավարության 2022 թվականի հոկտեմբերի 6-ի N 1569-Ն որոշման մեջ լրացում կատարելու մասին ՀՀ կառավարության որոշման նախագծի ուսումնասիրության արդյունքներով առաջարկում ենք նախագծի 1-ին կետով լրացվող նոր 16-րդ գլխում 210-րդ կետի 13-րդ ենթակետից հետո լրացնել նաև համայնք (համայնքի անվանում (Community_Name)) հատկանիշը, քանի որ նշված գլուխը վերաբերում է ինչպես պետական, այնպես էլ տեղական ինքնակառավարման մարմիններին, իսկ աղյուսակ 1-ում «Դաշտի անվանում (Field name)» սյունակում առաջարկում ենք սահմանել նաև արտաքին նույնականացուցիչների հայերեն անվանումները:
	
Ընդունվել է։
   Նախագծում կատարվել են համապատասխան լրացումներ։




Ընդունվել է:

	1. ՀՀ վարչապետի աշխատակազմի տեսչական մարմինների աշխատանքների համակարգման գրասենյակ
	23.06.2025 թ.

	
	N //19988-2025

	Դիտողություններ և առաջարկություններ չունի։
	Ընդունվել է:

	1. ՀՀ տարածքային կառավարման և ենթակառուցվածքների նախարարություն
	24.06.2025 թ.

	
	N ԴԽ/14.2/21231-2025

	Դիտողություններ և առաջարկություններ չունի։
	Ընդունվել է:

	1. ՀՀ շրջակա միջավայրի նախարարություն
	24.06.2025 թ.

	
	N 1/02.5/7185-2025

	1. «Կառավարության 2022 թվականի հոկտեմբերի 6-ի N 1569-Ն որոշման մեջ լրացում կատարելու մասին» Կառավարության որոշման նախագծի 1-ին կետով լրացվող 16-րդ գլխի 212-րդ կետով նախատեսված ոլորտային լիազոր մարմինների կողմից լրացուցիչ հատկանիշային տվյալների ցանկերի սահմանման և ձևաչափի կազմման համար առաջարկվում է նախատեսել ժամկետներ
	Չի ընդունվել:
ՀՀ կառավարության 2022 թվականի հոկտեմբերի 6-ի «Տարածական տվյալների ստանդարտացման ուղեցույցները հաստատելու մասին» N 1569-Ն որոշմամբ սահմանված է տարածական տվյալների բազային և թեմատիկ խմբերի շերտերի նվազագույն հատկանիշային տվյալների ցանկերը, իսկ ոլորտային լիազոր մարմինների կողմից լրացուցիչ հատկանիշային տվյալների ցանկերի սահմանումը կրելու է շարունակական բնույթ։ Սա հնարավորություն կընձեռի պահպանել ճկունություն և ապահովել տվյալների բազայի կառուցվածքի շարունակական զարգացում՝ համաձայն ոլորտի զարգացման և առաջացող նոր պահանջների։ Այս մոտեցումը թույլ կտա ոլորտային մարմիններին անհրաժեշտության դեպքում ընդլայնել ցանկը և ներառել նոր, արդիական տվյալներ՝ առանց ժամկետային սահմանափակումների։

	2.	Շրջակա միջավայրի նախարարության կողմից տրամադրվող որոշ թույլատվական փաստաթղթերում առկա չէ տարածական օբյեկտի կոորդինատներ մատնանշող տեղեկատվություն, ուստի «Կառավարության 2022 թվականի հոկտեմբերի 6-ի N 1569-Ն որոշման մեջ լրացում կատարելու մասին» Կառավարության որոշման նախագծով առաջարկվող նոր թեմատիկ շերտում այդ տեղեկատվությունը չի կարող լրացվել։ Առաջարկվում է լրացուցիչ քննարկում կազմակերպել՝ նոր շերտով նախատեսվող թույլատվական փաստաթղթերի մուտքագրման առանձնահատկությունների, տվյալների մուտքագրման երկօրյա ժամկետի, մուտքագրված տվյալների փոփոխելիության և այլ հարցերի պարզաբանման համար։
	Մասամբ է ընդունվել:
Երկօրյա ժամկետի վերաբերյալ արդեն իսկ տրվել է համապատասխան պարզաբանում Ձեր կողմից ներկայացված 2-րդ դիտարկման կապակցությամբ, միաժամանակ կատարվել է համապատասխան փոփոխություն ժամկետի վերանայման մասով։
Բացի այդ՝ մուտքագրված տվյալների փոփոխելիության հարցը լիարժեք կարգավորված է առաջարկվող նախագծում։ Միաժամանակ ներկայումս շրջանառվում է ««Տարածական տվյալների մասին» օրենքում փոփոխություն և լրացում կատարելու մասին»
օրենքի նախագիծ, որի 1-ին հոդվածով նախատեսվում է գործող օրենքի 7-րդ հոդվածի 1-ին մասը լրացնել նոր՝ 9-րդ կետով։
   Այս լրացումը սահմանում է, որ համապատասխան մարմինները պարտավոր են ապահովել գործունեության կոնկրետ տեսակով զբաղվելու կամ գործունեություն իրականացնելու իրավունքը հաստատող վարչական և այլ ակտերի վերաբերյալ թեմատիկ տարածական տվյալների շերտերի ոչ միայն ստեղծումը և վարումը, այլև դրանց թարմացումը։

	3.	Առաջարկվում է նաև «Բուսական և կենդանական տեսակների տարածում» թեմատիկ շերտն բաժանել ենթաշերտերի կամ ունենալ առանձին թեմատիկ նոր շերտեր:
   Առանձին թեմատիկ շերտերի բաժանումը բխում է այն հանգամանքից, որ ՀՀ տարածքում բուսական և կենդանական աշխարհի միասնական պետական հաշվառում երբևիցե չի կատարվել: Պետական բյուջեի միջոցների հաշվին ՀՀ ԳԱԱ կենդանաբանության և հիդրոէկոլոգիայի գիտական կենտրոնի կողմից յուրաքանչյուր տարի իրականացվում են միայն Սևանա լճում և նրա ջրհավաք ավազանում ձկան և խեցգետնի պաշարների և որսի օբյեկտ հանդիսացող կենդանիների հաշվառման աշխատանքներ։ 
   Նախատեսվում է նաև իրականացնել բուսական և կենդանական աշխարհի հաշվառման աշխատանքներ ԵՄ «Կենսաբազմազանության և կայուն տեղական զարգացում-Հայաստան» ծրագրի (KfW) շրջանակներում: Ըստ տեխնիկական առաջադրանքի հատուկ ուշադրության են արժանանալու արդյունագործական և սիրողական որսի օբյեկտ հանդիսացող կենդանիները, հազվագյուտ և վտանգված տեսակները, ցուցիչ և ինվազիվ տեսակները, ինչպես նաև լայն կիրառում ունեցող բույսերը (դեղորայքային, ուտելի բույսեր և այլն): Նախատեսվում է նաև ունենալ բույսերի և կենդանիների նոր Կարմիր գրքեր։
   Առանձին թեմատիկ շերտերի բաժանումը հնարավորություն կընձեռի առկա և հետագայում ծրագրի շրջանակներում հասանելի հաշվառման տվյալները մուտքագրել ինտեգրված կադաստր: Ներկայումս հաշվառման տվյալների մուտքագրումը հնարավոր չէ, քանի որ չի ծածկում թեմատիկ շերտն ամբողջությամբ:
	Չի ընդունվել:
   ՀՀ կառավարության 2022 թվականի հոկտեմբերի 6-ի «Տարածական տվյալների ստանդարտացման ուղեցույցները հաստատելու մասին» N 1569-Ն որոշմամբ հաստատված N 3 հավելվածի 6-րդ գլուխը սահմանում է ոչ թե մեկ միասնական «Բուսական և կենդանական տեսակների տարածում» թեմատիկ շերտ, այլ թեմատիկ խումբ, որն արդեն իսկ ներառում է առանձնացված շերտեր։
   Վերոնշյալ հավելվածի 56-րդ կետը հստակ սահմանում է, որ «Բուսական և կենդանական տեսակների տարածում» թեմատիկ խմբի մեջ մտնում են բույսերի և կենդանիների տարածմանը վերաբերող տարածական շերտերը։ Նույն հավելվածի 57-րդ կետում արդեն իսկ մանրամասն նկարագրված է կենդանական աշխարհի առանձին շերտի հատկանիշային կառուցվածքը, իսկ 58-րդ կետում՝ բուսական աշխարհի առանձին շերտի տվյալների կազմը։
Ինչ վերաբերում է լրացուցիչ տվյալների ներկայացմանը, ապա հարկ ենք համարում ընդգծել, որ ՀՀ կառավարության 2022 թվականի հոկտեմբերի 6-ի «Տարածական տվյալների ստանդարտացման ուղեցույցները հաստատելու մասին» N 1569-Ն որոշմամբ հաստատված N 1 հավելվածի 6-րդ կետը արդեն իսկ նախատեսում է ճկուն մեխանիզմ, համաձայն որի՝ «Թեմատիկ խմբերում ներկայացված տարածական (քարտեզագրական) շերտերը և հատկանիշները նվազագույն են։ Ոլորտային կադաստրի լիազոր մարմինները, իրենց կարիքներից և անհրաժեշտությունից ելնելով, կարող են ավելացնել նաև թեմատիկ խմբերին պատկանող այլ քարտեզագրական շերտեր և հատկանիշներ»։
   Այսպիսով, գործող իրավական դաշտն արդեն իսկ հնարավորություն է տալիս ըստ անհրաժեշտության ընդլայնել տվյալների շերտերը և դրանց հատկանիշները, ինչը լիովին համապատասխանում է նաև Ձեր առաջարկությանը՝ առանց լրացուցիչ փոփոխությունների անհրաժեշտության։

	   4․ Կառավարության 2022 թվականի հոկտեմբերի 6-ի N 1569-Ն որոշման՝
3-րդ հավելվածի 6-րդ՝ ««Բուսական և կենդանական տեսակների տարածում» թեմատիկ խմբի տարածական տվյալների բնութագրումը և էլեկտրոնային միասնական տվյալների բազայի կառուցվածքը» գլխում․
-	ՀՀ կառավարության 2008 թվականի նոյեմբերի 13-ի N1441-Ն որոշման հետ հստակեցման և համապատասխանեցման կարիք ունեն․
•	57-րդ կետի 2-րդ ենթակետը, անհրաժեշտ է վերաձևակերպել «կենդանատեսակի գիտական անվանումը՝ հայերեն»,
•	57-րդ կետի 3-րդ ենթակետը, անհրաժեշտ է վերաձևակերպել «կենդանատեսակի գիտական անվանումը՝ լատիներեն»,
•	57-րդ կետի 4-րդ և 5-րդ ենթակետերը հնարավորության դեպքում միավորել մեկ ենթակետում հետևյալ անվանմամբ՝ «տեսակային բազմազանություն՝ ողնաշարավորներ, անողնաշարներ»,
•	57-րդ կետի 7-րդ ենթակետը՝ կարգաբանական ձևակերպմանը համահունչ,
•	57-րդ կետի 10-րդ ենթակետը  հանել, քանի որ բովանդակային առումով կրկնում է 9-րդ կետին՝ համապատասխանեցնելով ՀՀ կառավարության N71-Ն որոշման համապատասխան բաժինների հետ,
•	57-րդ կետի 11-րդ ենթակետը վերաձևակերպել «թվաքանակը բնության մեջ և անազատ պայմաններում»,
•	57-րդ կետի 12-րդ ենթակետը վերաձևակերպել «Կենդանատեսակի տարածվածությունը»,
•	57-րդ կետի 13-րդ ենթակետը վերաձևակերպել «Պաշարը»,
•	57-րդ կետի 15-րդ ենթակետը վերաձևակերպել «Օգտագործման իրավունքը և տեսակը»,
•	57-րդ կետի 19-րդ ենթակետը հանել։
   Վերը նշված փոփոխությունները վերաբերելի են նաև 58-րդ կետին, որոնք անհրաժեշտ է  համապատասխանեցնել ՀՀ կառավարության 2008 թվականի նոյեմբերի 13-ի N1440-Ն որոշման հետ՝ բացառությամբ 8-րդ ենթակետի, որը անհրաժեշտ է համապատասխանեցնել ՀՀ կառավարության 2010 թվականի հունվարի 29-ի N72-Ն որոշման հետ՝ «Կատեգորիա» ոչ թե «Կարգավիճակ» ձևակերպմամբ։
	
Չի ընդունվել:
   Ներկայացված դիտարկումները դուրս են շրջանառվող նախագծի դրույթներից։ Միևնույն ժամանակ, նշված տեխնիկական բնույթի առաջարկությունները կդիտարկվեն հետագայում։

	   5. Առաջարկվում է ՀՀ Կարմիր գրքային տեսակների համար ավելացնել նաև այդ տեսակների ընդգրկվածությունը ՀՀ կողմից ընդունված միջազգային կոնցվենցիաների հավելվածներում, ինչպիսիք են CITES և BERN կոնվենցիաները։
	Չի ընդունվել:
   Ներկայացված դիտարկումները դուրս են շրջանառվող նախագծի դրույթներից։ Միևնույն ժամանակ, նշված տեխնիկական բնույթի առաջարկությունները կդիտարկվեն հետագայում։

	1. ՀՀ ֆինանսների նախարարություն
	25.06.2025 թ.

	
	N 01/9-1/14490-2025

	   Համաձայն Նախագծին կից ներկայացված հիմնավորման՝ Նախագծի ընդունումը պետական բյուջեում ծախuերի և եկամուտների էական փոփոխություններ չի առաջացնում: Այդ կապակցությամբ հայտնում ենք, որ «էական» եզրույթի առկայությունը ենթադրում է, որ Նախագծի ընդունումը կառաջացնի ՀՀ պետական բյուջեից լրացուցիչ միջոցների հատկացման անհրաժեշտություն: Մասնավորապես, թեմատիկ տարածական տվյալների շերտեր ստեղծելու և ազգային գեոպորտալին ինտեգրելու մասով ներկայացված չէ ֆինանսական գնահատականը:
   Միաժամանակ, առաջարկում ենք այսուհետ իրավական ակերի նախագծերը ներկայացնելիս դրանց կից տեղեկանք-հիմնավորումներում ֆինանսական գնահատականներին վերաբերող տեղեկատվությունը ներկայացնել առավել հստակ կամ բացառել լրացուցիչ ծախսերի անհրաժեշտությունը՝ համապատասխան հիմնավորումներով, կամ ծախսերի առկայության դեպքում ներկայացնել հաշվարկներով հիմնավորված ֆինանսական գնահատականը:
	Ընդունվել է:
   Նախագծի հիմնավորման մեջ կատարվել են համապատասխան փոփոխություններ և լրացումներ:

	1. ՀՀ ազգային անվտանգության ծառայություն
	25.06.2025 թ.

	
	N 11/832

	Դիտողություններ և առաջարկություններ չունի։
	Ընդունվել է:

	1. ՀՀ բարձր տեխնոլոգիական արդյունաբերության նախարարություն
	26.06.2025 թ.

	
	N 01/10/5217-2025

	Դիտողություններ և առաջարկություններ չունի։
	Ընդունվել է:

	1. ՀՀ էկոնոմիկայի նախարարություն
	26.06.2025 թ.

	
	N 01/14514-2025

	Դիտողություններ և առաջարկություններ չունի։
	Ընդունվել է:

	1. ՀՀ աշխատանքի և սոցիալական հարցերի նախարարություն
	30.06.2025 թ.

	
	N ՆՄ/ԳԽ/17799-2025

	   1.	Որոշման նախագծում վարչարարական գործառույթների թվայնացման գործընթացի նկարագրությունը սահմանափակվում է գործողության գրանցմամբ՝ առանց թվային ընթացակարգերի ձևակերպման։ Անհրաժեշտ է դրանք հստակեցնել։
	Չի ընդունվել:
««Տարածական տվյալների մասին» օրենքում փոփոխություն և լրացում կատարելու մասին» օրենքի նախագծում նախատեսված են հիմնական նորմատիվ պահանջները, մասնավորապես, 1-ին հոդվածի 2-րդ կետով լրացվող 9-րդ կետը հստակ սահմանում է, որ ոլորտային լիազոր մարմինները «ապահովում են գործունեության կոնկրետ տեսակով զբաղվելու կամ գործունեություն իրականացնելու իրավունքը հաստատող վարչական և այլ ակտերի վերաբերյալ թեմատիկ տարածական տվյալների շերտերի՝ Կառավարության սահմանած ստանդարտացման ուղեցույցների հիման վրա ստեղծումը, վարումը, ազգային գեոպորտալ ինտեգրումը, թարմացումը»։
Նշված դրույթը սահմանում է ընդհանուր պարտավորությունը, իսկ դրա իրականացման մանրամասները, ներառյալ՝ թվային ընթացակարգերի նկարագրությունը, կարգավորվում են ՀՀ կառավարության 2024 թվականի նոյեմբերի 15-ի N 1787-Ն որոշմամբ։

	   2.	Որոշման նախագծում չկան պահանջներ գաղտնագրման, մուտքի վերահսկման կամ լիազորված մուտքի գրանցման պարտադիր օգտագործման մասին։ Անհրաժեշտ է դրանք սահմանել։
	Չի ընդունվել:
Ներկայացված դիտարկումը չի ընդունվում, հաշվի առնելով այն հանգամանքը, որ տվյալների օգտագործման հարցերը կարգավորվում են «Տարածական տվյալների մասին» օրենքով և այլ իրավական ակտերով, մասնավորապես՝ ՀՀ կառավարության 2024 թվականի նոյեմբերի 15-ի «Ազգային տարածական տվյալների ենթակառուցվածքի օգտագործման և վարման կարգը, ազգային տարածական տվյալների ենթակառուցվածքի տարածական տվյալների և մետատվյալների ստեղծման և մշակման կարգը սահմանելու մասին» N 1787-Ն որոշմամբ։

	   3.	Որոշման նախագծում առկա չեն պետական այլ համակարգերի հետ ամբողջական ինտեգրման վերաբերյալ պահանջներ։ Առնվազն որպես կարևորագույն և պարտադիր պահանջ պետք է սահմանել պետական այլ համակարգերի կողմից Հասցեների էլեկտրոնային ռեեստրի հետ ինտեգրումը՝ միասնական ձևաչափով այդ ռեեստրից հասցեների ստանդարտացված ձևաչափը և բառարանը կիրառելու համար, քանի որ ներկայումս յուրաքանչյուր գերատեսչություն կիրառում է հասցեների իր բառարանը, որոնք սինխրոն չեն թարմացվում, հետևաբար՝ հակասություններ են առաջանում նույն սուբյեկտին վերաբերելի հասցեի ճշգրտության առումով։ Վերը նկարագրվածի հիմքով անհրաժեշտ է մշակել այդ պահանջները և ներառել օրենսդրական կարգավորման մեջ։
	Չի ընդունվել:
 ՀՀ կառավարության 2022 թվականի հոկտեմբերի 6-ի N 1569-Ն որոշմամբ հաստատված N 2 հավելվածի 6-րդ գլուխը (փոփոխված ՀՀ կառավարության 2025 թվականի ապրիլի 3-ի N 388-Ն որոշմամբ) հստակ սահմանում է «Հասցեներ» տարածական տվյալների բնութագրումը և էլեկտրոնային միասնական ռեեստրի կառուցվածքը:

	1. ՀՀ արտաքին գործերի նախարարություն
	01.07.2025 թ.

	
	N 1111/35129-25

	Դիտողություններ և առաջարկություններ չունի։
	Ընդունվել է:

	1. ՀՀ ներքին գործերի նախարարություն
	02.07.2025 թ.

	
	N 43/6/171819-25

	Դիտողություններ և առաջարկություններ չունի։
	Ընդունվել է:

	1. ՀՀ արդարադատության նախարարություն
	10.07.2025 թ.

	
	N //30117-2025

	1.	 Նախագծով առաջարկվում է Կառավարության 2022 թվականի հոկտեմբերի 6-ի «Տարածական տվյալների ստանդարտացման ուղեցույցները հաստատելու մասին» N 1569-Ն որոշման 1-ին կետի 3-րդ ենթակետով հաստատված N 3 հավելվածում լրացնել նոր 16-րդ գլուխ՝ «Պետական և տեղական ինքնակառավարման մարմինների կողմից տրամադրվող թույլտվությունների, լիցենզիաների գործունեության կոնկրետ տեսակով զբաղվելու կամ գործունեություն իրականացնելու իրավունքը հաստատող այլ ակտերի թեմատիկ տարածական տվյալների շերտեր» վերնագրով: Այս կապակցությամբ հարկ է նշել, որ Նախագիծ 1-ով առաջարկվող լրացումը վերաբերում է միայն գործունեության կոնկրետ տեսակով զբաղվելու կամ գործունեություն իրականացնելու իրավունքը հաստատող վարչական և այլ ակտերի վերաբերյալ թեմատիկ տարածական տվյալների շերտերին, ինչով պայմանավորված՝ հարց է առաջանում, թե արդյոք վերնագրում ներառված «պետական և տեղական ինքնակառավարման մարմինների կողմից տրամադրվող թույլտվությունների և լիցենզիաների» վերաբերյալ ձևակերպումները համապատասխանում են առաջարկվող փոփոխություններին և լրացումներին: Հաշվի առնելով վերոնշյալը՝ նպատակահարմար է վերանայել լրացվող գլխի վերնագիրը՝ այն համապատասխանեցնելով Նախագիծ 1-ով նախատեսվող կարգավորումների տրամաբանությանը և բովանդակությանը:
	Ընդունվել է:
Նախագիծ 2-ով լրացվող 16-րդ գլխի վերնագիրը խմբագրվել է այն համապատասխանեցնելով Տարածական տվյալների մասին» օրենքի պահանջներին:

	2.	 Նախագծի 212-րդ կետով սահմանվել է, որ ոլորտային առանձնահատկություններից ելնելով՝ ոլորտային լիազոր մարմինները կարող են սահմանել - ավելացնել լրացուցիչ հատկանիշային տվյալներ, որոնք համապատասխանում են տվյալ ոլորտի առանձնահատկություններին: Նման հատկանիշային տվյալների ցանկը և ներկայացման ձևաչափը պետք է կազմվի տվյալ ոլորտի լիազոր մարմնի կողմից: Սույն կետն անհրաժեշտ է վերանայել՝ համապատասխանեցնելով Սահմանադրության 6-րդ հողվածի և Օրենքի պահանջներին, նկատի ունենալով, որ ենթաօրենսդրական իրավական ակտի մակարդակով չեն կարող սահմանվել լիազորություններ պետական, տեղական ինքնակառավարման մարմինների համար, այդպիսիք կարող են ամրագրվել միայն Սահմանադրությամբ կամ օրենքներով:
	Ընդունվել է:
Նախագծից նշված դրույթը հանվել է։

	3. Հարկ է նաև անդրադառնալ նախագծին կից ներկայացված հիմնավորմանը և արձանագրել, որ վերջինս չի համապատասխանում Օրենքի 6-րդ հոդվածի 5-րդ մասի պահանջներին, մասնավորապես՝ հնարավորություն չի տալիս լիարժեք կերպով գնահատելու նախագծով առաջարկվող կարգավորումները: Հարկ է նշել, որ նախագծի հիմնավորման միջոցով նախագիծը մշակող պետական մարմինը պարզաբանում է իրավական ակտի րնդունման նպատակը, կարգավորման անհրաժեշտությունը, կարգավորման համար ընտրված եղանակի նպատակահարմարությունը, պարզաբանում է նախագծով առաջարկվող կարգավորումների բնույթն ու նպատակը, իրավական ակտի րնդունմամբ ակնկալվող արղյունքները, որոնք ներկայացված հիմնավորմամբ բավարար չափով հստակ և մանրամասն չեն ձևակերպված:
   Այդ առումով առաջարկվում է, նախագծի ընդունման հիմնավորումը լրացուցիչ վերանայել՝ ներկայացնելով առավել մանրամասն տեղեկատվություն:
   Միաժամանակ, հայտնում ենք, որ նախագիծը Օրենքի 6-րդ հոդվածով նախատեսված կարգով պետական-իրավական փորձաքննության ներկայացնելու դեպքում ԱՆ իրավական ակտերի փորձաքննության գործակալության կողմից դրա վերաբերյալ կտրամադրվի փորձագիտական եզրակացություն:
	

Ընդունվել է:
Հիմնավորումը լրամշակվել է:











	1. ՀՀ արդարադատության նախարարություն
	18.07.2025 թ.

	
	N /27.2/31715-2025

	ՊԵՏԱԿԱՆ-ԻՐԱՎԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ
«Հայաստանի Հանրապետության կառավարության 2022 թվականի հոկտեմբերի 6-ի N 1569-Ն որոշման մեջ լրացում կատարելու մասին» ՀՀ կառավարության որոշման նախագծի վերաբերյալ հայտնում ենք հետևյալը․
1․ «Վարչարարության հիմունքների և վարչական վարույթի մասին» օրենքի 53-րդ հոդվածի 1-ին մասի համաձայն՝ վարչական ակտն արտաքին ներգործություն ունեցող այն որոշումը, կարգադրությունը, հրամանը կամ այլ անհատական իրավական ակտն է, որը վարչական մարմինն ընդունել է հանրային իրավունքի բնագավառում կոնկրետ գործի կարգավորման նպատակով, և ուղղված է անձանց համար իրավունքներ և պարտականություններ սահմանելուն, փոփոխելուն, վերացնելուն կամ ճանաչելուն:/․․․/
Վերոգրյալ օրենսդրական կարգավորման համատեքստում անհրաժեշտ է պարզաբանել, թե որոնք են վերոնշյալ գործունեության կոնկրետ տեսակով զբաղվելու կամ գործունեություն իրականացնելու իրավունքը հաստատող այլ ակտերը։ 
Նշվածի համատեքստում հստակեցման կարիք ունի Հայաստանի Հանրապետության կառավարության 2022 թվականի հոկտեմբերի 6-ի
N 1569-Ն որոշման մեջ լրացում կատարելու մասին»
ՀՀ կառավարության որոշման նախագծի 1-ին կետով նախատեսվող
ՀՀ կառավարության 2022 թվականի հոկտեմբերի 6-ի «Տարածական տվյալների ստանդարտացման ուղեցույցները հաստատելու մասին»
N 1569-Ն որոշման 1-ին կետի 3-րդ ենթակետով հաստատված N 3 հավելվածում նոր՝ «Պետական և տեղական ինքնակառավարման մարմինների կողմից տրամադրվող թույլտվությունների, լիցենզիաների և գործունեության կոնկրետ տեսակով զբաղվելու կամ գործունեություն իրականացնելու իրավունքը հաստատող այլ ակտերի թեմատիկ տարածական տվյալների շերտեր» վերնագրով 16-րդ գլխի վերնագրում առկա «այլ ակտերի թեմատիկ տարածական տվյալների շերտեր» հասկացությունը։
	









Չի ընդունվել:
   Քննարկվող հասկացությունը Նախագծով ընդգրկուն կերպով սահմանելու հանգամանքը պայմանավորված է համապատասխան մարմինների կողմից տրամադրվող վարչական և այլ ակտերի բազմազան բնույթով և բովանդակությամբ:
















	2․ «Հայաստանի Հանրապետության կառավարության 2022 թվականի հոկտեմբերի 6-ի N 1569-Ն որոշման մեջ լրացում կատարելու մասին» ՀՀ կառավարության որոշման նախագծի 1-ին կետով նախատեսվում է ՀՀ կառավարության 2022 թվականի հոկտեմբերի 6-ի «Տարածական տվյալների ստանդարտացման ուղեցույցները հաստատելու մասին» N 1569-Ն որոշման 1-ին կետի 3-րդ ենթակետով հաստատված N 3 հավելվածում լրացնել նոր 16-րդ գլուխ։
«Նորմատիվ իրավական ակտերի մասին» օրենքի 15-րդ հոդվածի 3-րդ մասի համաձայն՝ եթե նորմատիվ իրավական ակտում օգտագործվում են նոր կամ բազմիմաստ կամ այնպիսի հասկացություններ կամ տերմիններ, որոնք առանց պարզաբանման միանշանակ չեն ընկալվում, կամ այլ նորմատիվ ակտով տրված է այդ հասկացությունների կամ տերմինների այլ սահմանում, ապա տվյալ ակտով տրվում են այդ ակտի էությունից բխող դրանց սահմանումները: Սահմանումները պետք է լինեն այնպիսին, որ ապահովեն դրանց միատեսակ ու միանշանակ ընկալումն ու կիրառումը:
Հիմք ընդունելով այն հանգամանքը, որ Հայաստանի Հանրապետության կառավարության 2022 թվականի հոկտեմբերի 6-ի
N 1569-Ն որոշման մեջ առկա համանման հասկացությունները զետեղված են տարբեր կարգավորման առարկաներ ունեցող համապատասխան գլուխներում և ունեն ոչ միանման բացատրություններ, գտնում ենք, որ վերոգրյալ նախագծով նոր լրացվող 16-րդ գլխում առկա բոլոր հատկանշային տվյալների հասկացությունները պետք է լինեն պարզաբանված, տարընկալումներից զերծ մնալու նպատակով։
	



Ընդունվել է:
  «Հայաստանի Հանրապետության կառավարության 2022 թվականի հոկտեմբերի 6-ի N 1569-Ն որոշման մեջ լրացում կատարելու մասին» ՀՀ կառավարության որոշման նախագծում կատարվել են համապատասխան լրացումներ:

	1. ՀՀ պետական եկամուտների կոմիտե
	26.09.2025 թ.

	
	N 01/3-4/40358-2025

	Դիտողություններ և առաջարկություններ չունի։
	Ընդունվել է:

	1.  ՀՀ վարչապետի աշխատակազմ
	12․11․2025թ․

	
	N 02/12.63/36801-2025

	1. Նախագծով նախատեսվում է գործող որոշման հավելվածում լրացում կատարել պետական կառավարման, տեղական ինքնակառավարման մարմինների և պաշտոնատար անձանց կողմից տրամադրվող թույլտվությունների, լիցենզիաների և գործունեության կոնկրետ տեսակով զբաղվելու կամ գործունեություն իրականացնելու իրավունքը հաստատող այլ ակտերի թեմատիկ տարածական տվյալների շերտերի վերաբերյալ: Սակայն, Կադաստրի կոմիտեի ղեկավարի N ՍԹ/19949-2025 գրությամբ 28.10.2025թ-ին Վարչապետի աշխատակազմ էր ներկայացվել «Տարածական տվյալների մասին» օրենքում փոփոխություն և լրացում կատարելու մասին» օրենքի նախագիծ, որով նախատեսվում էր գործող օրենքի «տարածական տվյալների ոլորտում պետական կառավարման այլ մարմինների, տեղական ինքնակառավարման մարմինների և պաշտոնատար անձանց իրավասությունները» սահմանող 7-րդ հոդվածում լրացում կատարել, համաձայն որի՝ համապատասխան մարմիններին իրավասություն էր վերապահվում սույն նախագծով առաջարկվող կարգավորումը իրականացնելու համար: Մինչդեռ, հարկ է նշել, որ նշված օրենսդրական նախաձեռնությունը Վարչապետի աշխատակազմի ղեկավարի 30.10.2025թ-ի N 02/12.63/35278-2025 գրությամբ վերադարձվել է Կադաստրի կոմիտե և դեռևս Կադաստրի կոմիտեից այն չի ներկայացվել Վարչապետի աշխատակազմ:
	Ուստի, հաշվի առնելով, որ ներկայացված նախագիծը բխում է վերոնշյալ օրենքի նախագծի կարգավորումներից՝ առաջարկում ենք նախագծին անդրադառնալ նշված օրենքի նախագծի ընդունումից հետո:
	Ընդունվել է։
   Նախագծի մշակումը պայմանավորված է «Տարածական տվյալների մասին» օրենքում լրացում կատարելու մասին» 2026 թվականի հունիսի 18-ի 
ՀՕ-240-Ն օրենքի ընդունմամբ։

	1. Նախագծի հիմնավորման 3-րդ կետով նշվում է, որ «Ներկայացված օրենսդրական կարգավորումը նպատակ ունի ապահովել տարածական տվյալների համակարգված և ստանդարտացված կառավարումը (...)»: Մինչդեռ, հարկ է նշել, որ նախագիծը օրենսդրական ակտի տեսքով չի ներկայացվել, այլ այն ենթաօրենսդրական նորմատիվ իրավական ակտ է: Ուստի, առաջարկում ենք շտկել այն:
	Ընդունվել է։
Հիմնավորումները լրամշակվել են։

	1. Նախագծի հիմնավորմամբ նշվում է, որ նախագիծը «նպատակ ունի ապահովել տարածական տվյալների համակարգված և ստանդարտացված կառավարումը՝ տարածական տվյալների ոլորտում պետական կառավարման, տեղական ինքնակառավարման մարմինների և պաշտոնատար անձանց կողմից տրամադրվող համապատասխան վարչական և այլ ակտերն ազգային գեոպորտալին ինտեգրելու միջոցով»: Նախագծով գործող որոշման մեջ լրացվող 210-րդ կետի 2-րդ ենթակետով սահմանվում է «Ակտի կատեգորիա», և որպես օրինակ նշվում է ջրօգտագործման թույլտվություն, շինարարության թույլտվություն և այլն: Այս առումով հարկ է նշել, որ օրինակ ներկայումս ջրօգտագործման թույլտվությունները, շինարարության թույլտվությունները տրամադրվում են էլեկտրոնային հարթակների միջոցով (https://nature.e-gov.am, https://urban.e-gov.am), ուստի՝ առաջարկում ենք քննարկել համապատասխան հարթակների փոխգործելիության ապահովման հնարավորության և նպատակահարմարության հարցը:
	Ընդունվել է ի գիտություն:

    Գործող էլեկտրոնային հարթակների և Ազգային գեոպորտալի փոխգործելիության ապահովումը կնպաստի տվյալների համակարգված փոխանակմանն ու դրանց կառավարման արդյունավետության բարձրացմանը։



	1. Նախագծով գործող որոշման մեջ լրացվող 210-րդ կետի 14-րդ ենթակետով սահմանվում է «Համայնքի անվանում» հատկանիշային տվյալ, այն է՝  «Համայնքի անվանում (Community_Name). համայնքներն ինքնակառավարվող վարչատարածքային միավորներ են։ Հայաստանի Հանրապետության բոլոր բնակավայրերը` առանձին կամ այլ բնակավայրի հետ միասին, ընդգրկվում են համայնքների մեջ»: Առաջարկում ենք այն վերանայել նախագծի կարգավորման առարկայի շրջանակներում, քանի որ պարզ չէ համայնքների կառավարմանը վերաբերվող իրավահարաբերությունների մասին նշում նախագծում կատարելու հանգամանքը:
	Ընդունվել է:
   «Համայնքի անվանում» հատկանիշային տվյալը բնութագրում է տարածական օբյեկտի վարչատարածքային պատկանելությունը՝ նշելով այն համայնքը, որի վարչական սահմաններում գտնվում է տվյալ օբյեկտը։ ՀՀ կառավարության 2022 թվականի հոկտեմբերի 6-ի N 1569-Ն որոշմամբ արդեն իսկ կարգավորված են  հասկացությունների բովանդակությունները:

	ՀՀ վարչապետի աշխատակազմի տարածքային զարգացման և շրջակա միջավայրի հարցերի վարչություն
	

	1. Նախագծի 1-ին կետով նախատեսվում է գործող որոշման N 3 հավելվածը լրացնել նոր՝ 16-րդ գլխով (այսուհետ՝ 16-րդ գլուխ), որով սահմանվում է «պետական կառավարման, տեղական ինքնակառավարման մարմինների և պաշտոնատար անձանց կողմից տրամադրվող թույլտվությունների, լիցենզիաների և գործունեության կոնկրետ տեսակով զբաղվելու կամ գործունեություն իրականացնելու իրավունքը հաստատող այլ ակտերի թեմատիկ տարածական տվյալների շերտեր»: Գործող որոշման 1-ին հավելվածով հաստատվել է տարածական տվյալների ստանդարտացման ուղեցույցը և 1-ին հավելվածի 5-րդ կետի համաձայն՝ «(...) Թեմատիկ տարածական տվյալների խումբը բաղկացած է՝ հատուկ պահպանվող տարածքներ, բնական աղետներ, գյուղատնտեսություն, կլիմա, ենթակառուցվածքներ, շրջակա միջավայրի աղտոտվածություն և մոնիթորինգ, անտառներ, երկրաբանություն, արտադրություն, կենդանական և բուսական տեսակների տարածում, պատմամշակութային հուշարձաններ, ջրագրություն, տրանսպորտային ցանց, հողերի աշխարհագրություն տարածական տվյալներից»: Հարկ է նկատել, որ գործող որոշման 3-րդ հավելվածով հաստատված՝ թեմատիկ տարածական տվյալների ստանդարտացման ուղեցույցով ըստ էության արտահայտված են թեմատիկ տարածական տվյալների վերոնշյալ խմբերը: Մինչդեռ, նախագծով լրացում է կատարվում գործող որոշման միայն 3-րդ հավելվածում, սակայն գործող որոշման 1-ին հավելվածի 5-րդ կետում համապատասխան լրացում չի դիտարկվել: Արդյունքում, գտնում ենք, որ այն խնդրահարույց է և լրացուցիչ պարզաբանման կարիք ունի:
	Ընդունվել է։
Նախագիծը լրամշակվել է։

	1. 16-րդ գլխի 210-րդ կետի 2-րդ ենթակետով սահմանվում է «Ակտի տեսակ (ActType) - ակտի տեսակը (օրինակ՝ նախագծման թույլտվություն, թույլտվություն, լիցենզիա, արտոնագիր և այլն)՝ նշելով կոնկրետ ակտի տեսակը ըստ համապատասխան ոլորտի», իսկ 3-րդ ենթակետով էլ սահմանվում է «Ակտի կատեգորիա (PermitCategory) - ակտի կոնկրետ ենթախմբի անվանումը: Օրինակ՝ ջրօգտագործման թույլտվություն, շինարարության թույլտվություն և այլն»: 
	Արդյունքում, ներկայացված դրույթներից պարզ չէ, թե «Ակտի տեսակ» հատկանիշում առանձին «թույլտվություն» հատկանիշը ի՞նչ թույլտվություններին է վերաբերվում՝ նկատի ունենալով, որ նախ տվյալ հատկանիշում դիտարկվել է որպես առանձին հատկանիշ նախագծման թույլտվությունը, իսկ հաջորդ «Ակտի կատեգորիա» հատկանիշում ջրօգտագործման, շինարարության և այլ թույլտվություններ: Ուստի, գտնում ենք, որ այն վերանայման և պարզաբանման կարիք ունի: 
	Ընդունվել է։
Նախագիծը լրամշակվել է։

	1. Նախագծի հիմնավորման «Կապը ռազմավարական փաստաթղթերի հետ» բաժնում կապը ռազմավարական փաստաթղթերի հետ պետք է լինի հստակ նկարագրված և հիմնավորված՝ բացառելով ընդհանրական հղումները (միայն փաստաթղթի վերնագրին, բաժնին, մասին կամ կետին հղում կատարելը բավարար չէ)՝ նկատի ունենալով Վարչապետի 26.11.2021թ-ի N 02/16.10/40655-2021 հանձնարարականը:
	Ընդունվել է։
Հիմնավորումները լրամշակվել են։






